Príloha č. 2 k Metodickému usmerneniu č. 48/2011
Dohoda o hosťovaní
(Vzor)
Prijímajúca organizácia
názov:
sídlo:
IČO:
zastúpená štatutárnym zástupcom:
osobou určenou na rokovanie (zodpovedný riešiteľ projektu výskumu a vývoja): 
(ďalej len  "prijímajúca organizácia")
a
cudzinec (osoba, ktorá nie je občanom členského štátu EÚ a nie je ani vyslaná výskumnou organizáciou iného členského štátu EÚ)   
meno a priezvisko:
trvalé bydlisko:
štátna príslušnosť:
číslo identifikačného dokladu:
(ďalej len  "cudzinec" )

uzatvárajú podľa §26b zákona č. 172/2005 Z. z. o organizácii štátnej podpory výskumu a vývoja a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov v znení zákona č. 233/2008 Z. z. a v znení zákona č. 40/2011 Z. z. (ďalej len „zákon č. 172/2005 Z. z. v znení neskorších predpisov“) túto dohodu o hosťovaní:
Čl. I
1)	Prijímajúca organizácia má platné povolenie prijímať cudzincov na vykonávanie činnosti  vo výskume a vývoji číslo ........................  vydané dňa ................. .
2)	Cudzinec spĺňa požiadavky podľa §26b ods. 2 zákona č. 172/2005 Z. z. v znení neskorších predpisov, ktoré deklaruje overenou kópiou dokladov o jeho odbornej kvalifikácii, ktorá tvorí prílohu č. 1 tejto dohody. 
3)	Cudzinec bude v prijímajúcej organizácii v období od............ do........... vykonávať výskum a vývoj v rámci projektu výskumu a vývoja
s názvom:

ktorý je financovaný z prostriedkov poskytovateľa:
Čl. II
1)	Prijímajúca organizácia sa na riešenie projektu výskumu a vývoja uvedeného v Čl. I ods. 3 zaväzuje uzatvoriť s cudzincom pracovnoprávny vzťah za podmienok uvedených v Čl. III.
2)	Cudzinec sa zaväzuje osobne vykonávať práce na projekte výskumu a vývoja na pracovisku prijímajúcej organizácie podľa pokynov zodpovedného riešiteľa projektu výskumu a vývoja.
Čl. III
1)	Prijímajúca organizácia zodpovedá za náklady na pobyt cudzinca a ďalšie možné náklady súvisiace s jeho vyhostením, ak sa preukáže, že sa na území Slovenskej republiky zdržuje nelegálne.  
2)	Prijímajúca organizácia uzatvorí s cudzincom <pracovný pomer na dobu určitú alebo dohodu o vykonaní práce>  na dobu od............. do............... v pracovnom zaradení ...........  a zaväzuje sa mu zabezpečiť dostatočné mesačné finančné prostriedky na pokrytie nákladov spojených s jeho prechodným pobytom a na cestovné náklady na spiatočnú cestu najmenej vo výške minimálnej mzdy. Zaväzuje sa mu poskytnúť <mzdu alebo odmenu> vo výške .............. eur.
3)	Prijímajúca organizácia sa zaväzuje cudzincovi počas jeho pobytu uhrádzať zdravotné poistenie.
4)	Cudzinec bude vykonávať výskumnú činnosť na pracovisku prijímajúcej organizácie <názov miesta výkonu práce> za pracovných podmienok ustanovených Zákonníkom práce a ostatnými  pracovnoprávnymi predpismi prijímajúcej organizácie platných pre ostatných zamestnancov na tomto pracovisku v rovnakom pracovnom zaradení.
5)	Cudzinec bude oboznámený so svojimi právami a povinnosťami pred začatím jeho hosťovania, s pracovnými podmienkami, organizačným poriadkom a predpismi na zabezpečenie bezpečnosti a ochrany zdravia pri práci a protipožiarnymi predpismi.
Čl. IV
1)	Cudzinec sa zaväzuje:
a)	uzatvoriť cestovné zdravotné poistenie na dobu pobytu odo dňa vstupu na územie Slovenskej republiky do doby, kým sa nebude na neho vzťahovať poistenie podľa písm. b), 
b)	uzatvoriť zmluvu o zdravotnom poistení podľa zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov do 30 dní od uzatvorenia dohody o hosťovaní alebo odo dňa vstupu na územie Slovenskej republiky v súvislosti s dohodou o hosťovaní a predložiť ju policajnému orgánu, ktorý vydal povolenie k pobytu zároveň s potvrdením, že netrpí chorobou, ktorá ohrozuje verejné zdravie,
c)	uhrádzať náklady na pobyt zo mzdy alebo odmeny, ktorú dostane podľa Čl. III ods. 2, 
d)	bezprostredne po ukončení hosťovania ukončiť pobyt v Slovenskej republike a uhradiť náklady na vycestovanie späť do krajiny svojho trvalého pobytu,
e)	uhradiť náklady spojené s možným administratívnym vyhostením z vlastných prostriedkov.
2)	Prijímajúca organizácia uhradí náklady na pobyt a náklady spojené s administratívnym vyhostením cudzinca jedine v prípade, ak ich nebude možné uhradiť podľa ods. 1 písm. c) až e) a  pokiaľ vzniknú do 6 mesiacov od skončenia platnosti dohody o hosťovaní.
Čl. V
Táto dohoda zaniká:
a)	uplynutím doby, na ktorú bola uzavretá podľa Čl. I ods.3,
b)	neudelením povolenia cudzincovi na prechodný pobyt,
c)	skončením pracovnoprávneho vzťahu podľa Čl. III ods.2,
d)	odňatím cudzincovi povolenia na prechodný pobyt,
e)	odňatím povolenia prijímajúcej organizácii prijímať cudzincov,
f)	vzájomnou dohodou prijímajúcej organizácie a cudzinca.
Čl. VI
1)	Táto dohoda je vyhotovená v troch rovnopisoch v slovenskom jazyku a v troch rovnopisoch v anglickom jazyku s tým, že obe jazykové verzie sú právne rovnocenné. V prípade nejasností, resp. rozporného výkladu ustanovení tejto dohody v slovenskom jazyku a znenia v anglickom jazyku, sa vzťahy spravujú verziou dohody vyhotovenou v slovenskom jazyku. 
2)	Všetky zmeny a doplnky k tejto dohode musia mať písomnú formu a ich platnosť je podmienená súhlasom oboch strán.
3)	Táto dohoda nadobúda platnosť dňom podpisu. 
4)	Prijímajúca organizácia a cudzinec sa oboznámili s obsahom dohody a na znak súhlasu ju bez výhrad podpisujú. Každá z oboch strán prevezme jedno vyhotovenie dohody o hosťovaní v slovenskom jazyku a jedno vyhotovenie dohody o hosťovaní v anglickom jazyku.

V ........................... dňa 	V ...........................  .dňa .....................	
		
 ...........................................................
Štatutárny zástupca prijímajúcej organizácie
	.............................................................     
                       cudzinec